2. ลักษณะการประกอบธุรกิจ

1.  ประวัติความเป็นมา

บริษัท อิออน ธนสินทรัพย์ (ไทยแลนด์) จำกัด (มหาชน) จดทะเบียนก่อตั้งเป็นบริษัทจำกัด เมื่อวันที่
18 กันยายน 2535 โดยบริษัท อิออน เครดิต เซอร์วิส จำกัด ภายใต้ชื่อ บริษัท
ไทยเครดิตเซอร์วิส จำกัด ด้วยทุนจดทะเบียนเริ่มแรก 1 ล้านบาท โดยมีทุนที่เรียกชำระแล้ว
250,000 บาท ต่อมาในเดือนธันวาคม 2535 บริษัทฯ
ได้เริ่มประกอบธุรกิจสินเชื่อเช่าซื้อโดยการร่วมทำธุรกิจกับห้างสรรพสินค้าญี่ปุ่นที่เปิดให้บริการในประเทศไทย
และได้ทำการเปลี่ยนชื่อเป็นบริษัท สยามเอ็นซีเอส จำกัด และเพิ่มทุนจดทะเบียนเป็น 10 ล้านบาท
โดยมีทุนที่เรียกชำระแล้ว 5 ล้านบาท หลังจากนั้นในเดือนตุลาคม 2537 บริษัทฯ ได้เปลี่ยนชื่อเป็น
บริษัท อิออน ธนสินทรัพย์ (ไทยแลนด์) จำกัด

บริษัท อิออน เครดิต เซอร์วิส จำกัด
เริ่มก่อตั้งขึ้นครั้งแรกในประเทศญี่ปุ่นเพื่อประกอบธุรกิจในการให้บริการทางด้านการเงินต่างๆ
รวมถึงบริการบัตรเครดิต บริการสินเชื่อเช่าซื้อ บริการสินเชื่อส่วนบุคคล และบริการอื่น
จากความสำเร็จในการดำเนินธุรกิจในประเทศญี่ปุ่น บริษัท อิออน เครดิต เซอร์วิส
จึงเริ่มขยายธุรกิจไปยังประเทศต่างๆ ในภูมิภาคเอเชีย รวมถึงประเทศฮ่องกง ไทย มาเลเซีย
ไต้หวัน และ เซิ่นเจิ้น-ประเทศจีน ตามลำดับ

การเปลี่ยนแปลงและพัฒนาการที่สำคัญในช่วงระยะเวลา 5 ปีที่ผ่านมาของบริษัทฯ
สามารถสรุปได้ดังนี้

2540 เดือนพฤศจิกายน บริษัทฯ เริ่มประกอบธุรกิจที่จังหวัดเชียงใหม่และจังหวัดสงขลา (หาดใหญ่)
ซึ่งนับเป็นสาขาที่ 2 และ 3 ในต่างจังหวัด

2541. เดือนมกราคม บริษัทฯ และบริษัท อิออน เครดิต เซอร์วิส จำกัด
      ได้ร่วมกับกลุ่มนายชัชวาลย์ เจียรวนนท์ ก่อตั้งบริษัท เอซีเอส แคปปิตอล คอร์ปอเรชั่น
      จำกัด (“เอซีเอส”) ด้วยทุนจดทะเบียนเริ่มแรก 60 ล้านบาท
      โดยมีสัดส่วนการถือหุ้นคิดเป็นร้อยละ 25 ร้อยละ 35 และร้อยละ 40 ตามลำดับ
      เพื่อให้บริการสินเชื่อเช่าซื้อ สินเชื่อส่วนบุคคล และการซื้อสิทธิเรียกร้อง (Factoring)

  เดือนตุลาคม บริษัทฯ เริ่มให้บริการเบิกเงินสดล่วงหน้า (Cash Advance)
  แก่ผู้ถือบัตรเครดิตของบริษัทฯ

2542. เดือนกุมภาพันธ์ บริษัทฯ เริ่มติดตั้งเครื่องเบิกเงินสดอัตโนมัติ (Cash Dispensing
      Machine)
      ซึ่งเป็นเครื่องเบิกเงินสดอัตโนมัติเครื่องแรกของผู้ให้บริการที่มิใช่ธนาคารพาณิชย์

  เดือนธันวาคม ผู้ถือหุ้นของบริษัทฯ และเอซีเอส เห็นควรให้บริษัททั้งสองควบรวมกิจการกัน
  เพื่อให้การบริหารงานและการดำเนินงานของบริษัทฯ เป็นไปอย่างมีประสิทธิภาพมากยิ่งขึ้น

2543. เดือนกุมภาพันธ์ ผู้ถือหุ้นบางรายได้ทำการจำหน่ายหุ้นของบริษัทฯ ให้แก่เอซีเอสจำนวน
      225,000 หุ้นและผู้ถือหุ้นกลุ่มนายชัชวาลย์ เจียรวนนท์
      ได้จำหน่ายเงินลงทุนทั้งหมดในเอซีเอสคิดเป็นสัดส่วนร้อยละ 40 ให้แก่บริษัทฯ
      และได้นำเงินที่ได้รับจากการขายเงินลงทุนดังกล่าวมาลงทุนในบริษัทฯ คิดเป็นสัดส่วนร้อยละ
      15 ของจำนวนหุ้นที่จำหน่ายได้แล้วทั้งหมดของบริษัทฯ นอกจากนี้ บริษัทฯ
      ได้ทำการเปลี่ยนแปลงมูลค่าที่ตราไว้จากเดิมหุ้นละ 100 บาท เป็นหุ้นละ 10 บาท
      รวมทั้งเพิ่มทุนจดทะเบียนจาก 10 ล้านบาท เป็น 160 ล้านบาท
      โดยการออกหุ้นสามัญเพิ่มทุนจำนวน 15 ล้านหุ้น มูลค่าที่ตราไว้หุ้นละ 10 บาท
      เพื่อเสนอขายให้แก่ผู้ถือหุ้นเดิม ภายหลังจากการเพิ่มทุนของบริษัทฯ ในครั้งนี้ เอซีเอส
      ถือหุ้นในบริษัทฯ คิดเป็นสัดส่วนร้อยละ 25 ของจำนวนหุ้นที่จำหน่ายได้แล้วทั้งหมดของบริษัทฯ

เดือนมีนาคม บริษัทฯ เริ่มให้บริการการซื้อสิทธิเรียกร้องแก่ลูกค้าที่เป็นผู้ขายสินค้า (Supplier)
ของร้านคู่ค้ารายใหญ่บางรายของบริษัทฯ

เดือนธันวาคม บริษัทฯ เริ่มให้บริการบัตรเครดิตที่ใช้ในประเทศและต่างประเทศโดยร่วมมือกับบริษัท
มาสเตอร์การ์ด อินเตอร์เนชั่นแนล อินคอร์ปอเรทเต็ด และ บริษัท เจซีบี อินเตอร์เนชั่นแนล จำกัด

2544. เดือนมกราคม บริษัทฯ ซื้อสินทรัพย์จากเอซีเอส
      ประกอบด้วยสินเชื่อเช่าซื้อและสินเชื่อส่วนบุคคลเฉพาะลูกหนี้ปกติและลูกหนี้ที่ค้างชำระ 1
      งวด และอุปกรณ์สำนักงาน

เดือนกุมภาพันธ์ บริษัทฯ ได้จำหน่ายหุ้นสามัญที่ถืออยู่ทั้งหมดในเอซีเอส จำนวน 3,899,995 หุ้น
หรือคิดเป็นร้อยละ 65 ของจำนวนหุ้นที่จำหน่ายได้แล้วทั้งหมดให้แก่บริษัท อิออน เครดิต เซอร์วิส
จำกัด และบุคคลธรรมดาสัญชาติไทย 1 คน ในราคาทุนหุ้นละ 10 บาท
เพื่อให้โครงสร้างการถือหุ้นของบริษัทฯ มีความชัดเจนมากขึ้น ในขณะเดียวกัน
เอซีเอสได้หยุดดำเนินธุรกิจหลักเกี่ยวกับการให้สินเชื่อแก่ลูกค้าทั้งหมด

เดือนเมษายน บริษัทฯ ได้ทำการเพิ่มทุนจดทะเบียนจาก 160 ล้านบาท เป็น 200 ล้านบาท
มูลค่าที่ตราไว้หุ้นละ 10 บาท

  เดือนสิงหาคม บริษัทฯ ได้ทำการจดทะเบียนแปรสภาพเป็นบริษัทมหาชนจำกัด
  เปลี่ยนแปลงมูลค่าที่ตราไว้จากเดิมหุ้นละ 10 บาท เป็นหุ้นละ 5 บาท
  รวมทั้งเพิ่มทุนจดทะเบียนจากเดิม 200 ล้านบาท เป็น 250 ล้านบาท
  โดยการออกหุ้นสามัญใหม่จำนวน 10 ล้านหุ้น
  เพื่อเสนอขายให้แก่ประชาชนทั่วไปและพนักงานของบริษัทฯ จำนวน 9,800,000 หุ้น และ
  200,000 หุ้น ตามลำดับ

  เดือนธันวาคม บริษัทฯได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย

ณ วันที่ 20 กุมภาพันธ์ 2545 บริษัทฯ มีสาขารวมทั้งสิ้นจำนวน 40 แห่ง
แบ่งเป็นสาขาในเขตกรุงเทพฯ และปริมณฑลจำนวน 9 แห่ง กับ อิออนสปอต 3 แห่ง
และสาขาในต่างจังหวัดจำนวน 27 แห่ง และอิออนสปอต 1 แห่ง ซึ่ง

สามารถครอบคลุมพื้นที่ทั้งหมด 50 จังหวัด ดังมีรายละเอียด ดังนี้

  ----------------- ----------------- ----------------- -----------------
  สาขาในกรุงเทพฯ                                         
  และปริมณฑล                                             

  1. สาขารัชดาภิเษก   2. สาขาสาทร       3. สาขาสีลม        4. สาขารังสิต

  5. สาขาหลักสี่       6. สาขาศรีนครินทร์   7. สาขารัตนาธิเบศร์  8. สาขาธนบุรี

  9. สาขาอโศก                                           
  (สุขุมวิท 21)                                            
  ----------------- ----------------- ----------------- -----------------

+----------------+----------------+----------------+-----------------+
| สาขาในต่างจังหวัด |                |                |                 |
+----------------+----------------+----------------+-----------------+
| 1. สาขาอุดรธานี  | 2. สาขาหาดใหญ่  | 3. สาขาเชียงใหม่ | 4.              |
|                |                |                | สาขาอุบลราชธานี   |
+----------------+----------------+----------------+-----------------+
| 5. สาขาพิษณุโลก  | 6. สาขาขอนแก่น  | 7. สาขาชลบุรี 1  | 8. สาขาชลบุรี 2   |
+----------------+----------------+----------------+-----------------+
| 9.             | 10.            | 11.            | 12.             |
| สาขานครราชสีมา  | สาขานครราชสีมา  | สาขาสุพรรณบุรี    | สาขาสุราษฎร์ธานี   |
| 1              | 2              |                |                 |
+----------------+----------------+----------------+-----------------+
| 13.            | 14. สาขาระยอง  | 15.            | 16. สาขาอยุธยา   |
| สาขานครสวรรค์   |                | สาขาสมุทรสาคร   |                 |
+----------------+----------------+----------------+-----------------+
| 17.            | 18. สาขาภูเก็ต   | 19. สาขานครปฐม | 20. สาขานครปฐม  |
| สา             |                | 1              | 2               |
| ขานครศรีธรรมราช |                |                |                 |
+----------------+----------------+----------------+-----------------+
| 21.            | 22. สาขาลำปาง  | 23. สาขาสระบุรี  | 24. สาขาลพบุรี    |
| สาขาเชียงราย    |                |                |                 |
|                | 26. สาขาตรัง    | 27. สาขาสุรินทร์  |                 |
| 25. สาขาเพชรบุรี |                |                |                 |
+----------------+----------------+----------------+-----------------+
| สาขาอิออนสปอต   |                |                |                 |
| ในกรุงเทพฯ      |                |                |                 |
| และต่างจังหวัด    |                |                |                 |
+----------------+----------------+----------------+-----------------+
| 1. สาขาแฟชั่น    | 2. สาขาบิ๊กซี     | 3. สาขาโลตัส    | 4. สาขาโลตัส     |
| ไอซ์แลนด์        | หัวหมาก         | พัทยา           | บางนา           |
+----------------+----------------+----------------+-----------------+
| อิออนสปอต :     |                |                |                 |
| คือสาขาในร      |                |                |                 |
| ูปแบบใหม่ของอิออน |                |                |                 |
| ที่ใช้เทคโ        |                |                |                 |
| นโลยีที่ทันสมัยในกา |                |                |                 |
| รอนุมัติสินเชื่อต่างๆ |                |                |                 |
| ให             |                |                |                 |
| ้กับสมาชิกบัตรอิออน |                |                |                 |
| ผ่า             |                |                |                 |
| นระบบคอมพิวเตอร์ |                |                |                 |
| On-Line        |                |                |                 |
| และเครื่อง EDC   |                |                |                 |
| เครื่อง          |                |                |                 |
| เบิกเงินสดอัตโนมัติ |                |                |                 |
| และเครื่องช      |                |                |                 |
| ำระเงินสดอัตโนมัติ |                |                |                 |
+----------------+----------------+----------------+-----------------+

นอกจากนี้ บริษัทฯ ยังมีการจัดตั้งจุดให้บริการตามห้างสรรพสินค้า และร้านดิสเคานท์สโตร์ต่างๆ
อาทิเช่น ห้างเทสโก้-โลตัส ห้างแม็คโคร และห้างบิ๊กซี
เพื่อเพิ่มความสะดวกในการใช้บริการให้แก่ลูกค้าของบริษัทฯ ณ วันที่ 20 กุมภาพันธ์ 2545 บริษัทฯ
มีจุดให้บริการทั้งสิ้น 129 แห่ง และเครื่องเบิกเงินสดอัตโนมัติจำนวน 120 เครื่อง
ติดตั้งในเขตกรุงเทพฯ และปริมณฑล

2.  ภาพรวมการประกอบธุรกิจของบริษัทฯ

บริษัทฯ ประกอบธุรกิจหลักในการให้บริการสินเชื่อรายย่อย (Retail Finance) แก่ลูกค้า
อันประกอบด้วย สินเชื่อเช่าซื้อ สินเชื่อบัตรเครดิต และสินเชื่อส่วนบุคคล ในช่วงระยะเวลา 3
ปีที่ผ่านมา ธุรกิจที่สร้างรายได้หลักให้แก่บริษัทฯ คือ ธุรกิจสินเชื่อ เช่าซื้อ
ซึ่งมีสัดส่วนรายได้คิดเป็นร้อยละ 53.12 ของรายได้รวม อย่างไรก็ตาม
ธุรกิจบัตรเครดิตเป็นธุรกิจที่มีอัตราการเติบโตอย่างรวดเร็ว โดยสร้างรายได้ให้แก่บริษัทฯ
ในสัดส่วนที่เพิ่มขึ้นทุกปีจากร้อยละ 10.44 ในปีบัญชี 2541 เป็นร้อยละ 28.92 ในปีบัญชี 2544
และนับตั้งแต่บริษัทฯ เริ่มประกอบธุรกิจจนถึงวันที่ 20 กุมภาพันธ์ 2545 บริษัทฯ
ได้อนุมัติสินเชื่อเช่าซื้อและสินเชื่อส่วนบุคคลให้แก่ลูกค้ารวมทั้งสิ้นประมาณ 2.5 ล้านรายการ
ในขณะเดียวกันก็มีการออกบัตรเครดิตรวมทั้งสิ้นจำนวน 553,000 ใบ
โดยมีสมาชิกที่ใช้บริการอยู่ทั้งสิ้นประมาณ 1.16 ล้านราย

2.3 โครงสร้างยอดการให้สินเชื่อและรายได้ของบริษัทฯ

[]ครงสร้างยอดการให้สินเชื่อของบริษัทฯ

[TABLE]

[]ครงสร้างรายได้ของบริษัทฯ

[TABLE]

หมายเหตุ - ธุรกิจทุกประเภทดำเนินการโดยบริษัท อิออน ธนสินทรัพย์ (ไทยแลนด์) จำกัด
(มหาชน)

-   รอบระยะเวลาบัญชีของบริษัทฯ สิ้นสุดวันที่ 20 กุมภาพันธ์ของทุกปี

    2.  เป้าหมายการดำเนินธุรกิจ

จากการที่บริษัทฯ
มีนโยบายหลักที่จะมุ่งเน้นให้ประชาชนในประเทศมีชีวิตความเป็นอยู่ที่สะดวกสบายมากยิ่งขึ้นด้วยการใช้บริการด้านสินเชื่อของบริษัทฯ
ดังนั้น บริษัทฯ จึงพยายามที่จะให้บริการทางการเงินในด้านต่างๆ
เพื่อสร้างความพึงพอใจให้แก่ลูกค้าและร้านคู่ค้า นอกจากนี้ บริษัทฯ
ยังมีเป้าหมายที่จะก้าวขึ้นมาเป็นผู้นำตลาดสินเชื่อรายย่อยของประเทศไทยในอนาคต โดยบริษัทฯ
มีแผนการที่จะขยายฐานลูกค้าและเครือข่ายการให้บริการตามที่แสดงไว้ในส่วนของโครงการในอนาคต